
ŠIAULIŲ MIESTO SAVIVALDYBĖS ADMINISTRACIJOS
PROJEKTŲ VALDYMO SKYRIUS



2024 m. sausio 30 d.
Šiauliai



Teikiamo Sprendimo projekto tikslas – patvirtinti 2024–2029 metų Šiaulių miesto tvarios plėtros strategiją (toliau – Strategija).

Dabartinis sprendimo projekte aptariamų klausimų reguliavimas.
Tarybos sprendimas parengtas vadovaujantis:
.	Lietuvos Respublikos vietos savivaldos įstatymo 15 straipsnio 2 dalies 32 punktu;
.	Lietuvos Respublikos vidaus reikalų ministro 2023 m. sausio 19 d. įsakymu Nr. 1V-30 „Dėl Tvarios miesto plėtros strategijų ir funkcinių zonų strategijų rengimo ir įgyvendinimo stebėsenos tvarkos aprašo patvirtinimo“ (toliau – Aprašas).

Naujos teisinio reguliavimo nuostatos nenumatomos.


Patvirtinta Strategija yra privaloma išankstinė sąlyga siekiant Europos Sąjungos struktūrinių fondų finansavimo pagal regioninę pažangos priemonę 01-004-07-02-01 (RE) „Pagerinti viešųjų paslaugų prieinamumą, darbo vietų pasiekiamumą ir tam reikalingų išteklių naudojimo efektyvumą“. Ši sąlyga nustatyta 2023 m. balandžio 7 d. LR vidaus reikalų ministro įsakymu Nr. 1V-199 patvirtintose Regioninės pažangos priemonės 01-004-07-02-01 (RE) „Pagerinti viešųjų paslaugų prieinamumą, darbo vietų pasiekiamumą ir tam reikalingų išteklių naudojimo efektyvumą“ finansavimo gairėse (toliau – Finansavimo gairės).
Strategijos projekte iškeltas tikslas: Didinti Šiaulių miesto patrauklumą gyventi ir kurtis.
Strategijos projekte išskirti 2 uždaviniai: 
.	Pagerinti viešųjų paslaugų prieinamumą ir jų įvairovę bei padidinti socialinio būsto prieinamumą Šiaulių mieste.
.	Sukurti tvarią, sveiką, įtraukią bei patogią gyventi miesto aplinką.
Šiems uždaviniams įgyvendinti yra suplanuota 12 veiksmų, kurie pateikti Strategijos priede „Planuojamų 2024–2029 metų Šiaulių miesto tvarios plėtros strategijos įgyvendinimo veiksmų planas“. 
Strategijos patvirtinimui reikalinga Lietuvos Respublikos vidaus reikalų ministerijos išvada, kad Strategijos projektas atitinka 2021-2027 m. Europos Sąjungos fondų investicijų programos (https://2014.esinvesticijos.lt/lt/dokumentai/2021-2027-investiciju-programa) 5.1 uždavinio „Skatinti integruotą ir įtraukią socialinę, ekonominę ir aplinkosaugos plėtrą, puoselėti kultūrą, gamtos paveldą, darnų turizmą ir saugumą miestų teritorijose” aprašyme ir Apraše nustatytus reikalavimus. Strategijos projektas pateiktas Lietuvos Respublikos vidaus reikalų ministerijai vertinimui 2024 m. sausio 15 d. raštu Nr. S-182. Patikslintas Strategijos projektas pateiktas derinimui 2024 m. sausio 30 d. raštu Nr. S-409. Lietuvos Respublikos vidaus reikalų ministerijos išvada gauta 2024 m. sausio 30 d. raštu Nr. 1D-500 (pridedama). 
Priėmus sprendimą, keičiami ar pripažįstami negaliojančiais teisės aktai.	Priėmus sprendimą, teisės aktai nekeičiami ir nepripažįstami negaliojančiais.	

	Sprendimui įgyvendinti reikalingi priimti papildomi teisės aktai.	Sprendimui įgyvendinti papildomi teisės aktai nebus reikalingi.	

	Sprendimui įgyvendinti reikalingos lėšos.	Planuojamų Strategijos veiksmų (projektų) bendra preliminari vertė – 83 247 313,00 Eur, iš jų 	62 270 655,00 Eur Europos Sąjungos fondų lėšos, 2 000 000,00 Valstybės lėšos ir 18 976 658,00 Eur Šiaulių miesto savivaldybės lėšos. 	
Sprendimo projekto antikorupcinis vertinimas.	Lietuvos Respublikos korupcijos prevencijos įstatymo 8 str. 1 d. 3 p. nustato, kad teisės akto rengėjas atlieka teisės akto projekto antikorupcinį vertinimą, jeigu rengiamame teisės akte numatoma reguliuoti visuomeninius santykius, susijusius su finansinės paramos teikimu ir naudojimu, įskaitant Europos Sąjungos ar kitų fondų finansinę paramą. 	Projekto veiklos ir rezultatai nereguliuos visuomeninių santykių, taip pat Šiaulių miesto savivaldybės administracija nėra Europos Sąjungos struktūrinių fondų paramos teikėja, todėl sprendimo projekto antikorupcinis vertinimas nėra taikytinas.	

	Sprendimo projektą parengė. Šiaulių miesto meras Artūras Visockas. Tiesioginis rengėjas Šiaulių miesto savivaldybės administracijos Projekto valdymo skyriaus vedėja Ieva Džiaugienė, tel. 8 41 383 420.		Numatomo teisinio reguliavimo poveikio vertinimo rezultatai.	Teisinio reguliavimo poveikio vertinimas neatliekamas.			



Skyriaus vedėja 					Ieva Džiaugienė









